钦定古今图书集成/明伦汇编/氏族典/第105卷 > 《廖用贤尚友录》 > 裴瑗
## 钦定古今图书集成/明伦汇编/氏族典/第105卷 > 《廖用贤尚友录》 > 裴瑗

按《魏书裴延儁传》：“延儁族人瑗，字珍宝，太和中，析属
河北郡。少孤贫，而清苦自立。太守司马悦召为中正。
悦为别将军，征义阳，引为中兵参军。瑗夙夜恭勤，为
悦所知。军还，除奉朝请，转给事中，汝南王悦郎中令。
迁太尉，请为从事中郎，转骁骑将军。肃宗末，出为汝
南太守，不行，转太原太守。参朱荣谋赴洛，瑗预其事。”
封五原县开国子。寻行并州事，转平北将军、殷州刺
史。孝静初，除卫将军、东雍州刺史。兴和元年卒，年七
十三。